## Carlos Mazón ha rebut el Atticgo BM Elche, campió de l’EHF European Cup

*** El president de la Generalitat ha destacat “la trajectòria, el potencial i l’esforç” de les jugadores, així com “l’exemple i la referència” que constituïxen per als xiquets i xiquetes de la Comunitat**

**València.**

El president de la Generalitat, Carlos Mazón, ha rebut l’equip femení d’handbol Atticgo BM Elche, guanyador de l’EHF European Cup i subcampió de la Lliga Guerreres Iberdrola.

El president ha destacat “la trajectòria, el potencial i l’esforç” de les jugadores i ha felicitat la plantilla, cos tècnic, i equip directiu del conjunt il·licità pels èxits aconseguits esta temporada.

Igualment, ha subratllat “l’exemple i la referència” que constituïxen estes esportistes per a milers de xiquetes i xiquets de la Comunitat Valenciana, tant en la pràctica de l’exercici físic com en els valors que transmet l’esport.

En l’audiència també ha estat present el vicepresident primer i conseller de Cultura i Esport, Vicente Barrera, i l’alcalde d’Elx, Pablo Ruz.

Fecha: 06/06/2024